**Iubirile cǎznite se ofilesc**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leacuri

Pentru dorul de trǎire,

Mieros şi vag ca un ecou,

Nu mai gǎseşti

La mǎnǎstire,

Chiar dacǎ ţi se dau

Cadou

Spre amintire.

Florile dalbe s-au topit

În vremea flascǎ,

Sfinţii,

Printre spini,

Au uitat

Sǎ mai zâmbeascǎ

Şi golul rǎtǎceşte

Prin tulpini

De iascǎ.

Pe stǎzi pustii,

Mucegǎitǎ ceaţǎ

Cade

Peste prestigiul silei

Aurii.

Tǎcerile, prelungi şi fade,

Se-ntind in suflete

Pierite-n acolade.

Vǎgǎuni de cer pierdut

Se intuiesc

În rǎzvrǎtiri de nori

Posaci

În timp ce

Iubirile cǎznite

Se ofilesc,

Alimentând cohortele

De draci.